15. ΝΟΜΟΘΕΤ. ΔΙΑΤΑΓΜΑ υπ’ αριθ. 1000 της 5/5 Οκτ. 1971 (ΦΕΚ Α΄ 191) Περί ρυθμίσεως των εξ ομολογιακών εις δραχ. δανείων, χρεών της Εθνικής Κτηματικής Τραπέζης της Ελλάδος. Άρθρ.1.-1.Αι κατά την δημοσίευσιν του παρόντος εν κυκλοφορία ομολογίαι πάντων των μέχρι του έτους 1940 εκδοθέντων ομολογιακών εις δραχμάς δανείων, είτε υπό της Εθνικής Κτηματικής Τραπέζης της Ελλάδος (Ε.Κ.Τ.Ε.), είτε υπό της Εθνικής Τραπέζης της Ελλάδος, και μεταβιβασθέντων παρ’ αυτής δυνάμει του άρθρ. 35 του Νόμ. 3221/1920 «περί κτηματικών Τραπεζών» εις την πρώτην Τράπεζαν ως οφειλέτιδα, αντικαθίστανται υποχρεωτικώς παρά της Ε.Κ.Τ.Ε., περιλαμβανομένων και των εις το άρτιον κληρωθέντων και μη εξοφληθέντων τίτλων, δια νέων τοιούτων, επί τη παραδόσει των παλαιών ομολογιών εις την οφειλέτιδα Τράπεζαν μέχρι της 31ης Μαρτ. 1972 προς ανταλλαγήν, συντελουμένην κατά την αναλογίαν παλαιών ομολογιών ονομαστικής αξίας δραχ. 1.000 προς νέας ομολογίας ονομαστικής αξίας δραχ. 100. «2.Η κατά την προηγουμένην παράγραφον προθεσμία ανταλλαγής δύναται να παραταθή, δι’ αποφάσεων του Υπουργού Εθνικής Οικονομίας, μέχρι 30ης Ιουν. 1974». Η παρ. 2 αντικατεστάθη ως άνω αφ’ ης ίσχυσε δια του Ν.Δ. 62/1973 (κατωτ. αριθ. 16). Δια της υπ’ αριθ. 22698/Κ435 της 8/18 Αυγ. 1973 (ΦΕΚ Β΄ 973) αποφ. Υπ. Εθν. Οικονομίας, η ανωτέρω αναφερομένη προθεσμία παρετάθη μέχρι της 30 Ιουν. 1974. 3.Εν περιπτώσει μη προσαγωγής εις την Τράπεζαν εντός της προς ανταλλαγήν προθεσμίας των παλαιών ομολογιών προς τούτο, αποσβέννυται παν εξ αυτών δικαίωμα, των τίτλων λογιζομένων ως ακύρων. Άρθρ.2.-1.Το εκ της εκδόσεως των κατά το προηγούμενον άρθρον νέων ομολογιών ανακύπτον χρέος της Ε.Κ.Τ.Ε. αποσβέννυται δια συνθέτου τοκοχρεολυτικής αποσβέσεως εντός εβδομήκοντα ετών από της δημοσιεύσεως του παρόντος, είναι δε τοκοφόρον προς 3 1/2% ετησίως. 2.Ο τόκος του δια των νέων ομολογιών, εκφραζομένου χρέους, καταβάλλεται δια της προσαγωγής των αντιστοίχων τοκομεριδίων από του Ιανουαρίου εκάστου έτους δεδουλευμένως, αρχής γενομένης από 1ης Ιαν. 1973. 3.Η προς απόλυψιν του τόκου αξίωσις του κομιστού παραγράφεται μετά πενταετίαν αφ’ ης κατέστη απαιτητή. 4.Η απόσβεσις του εκ των νέων ομολογιών χρέους, εντός της κατά την παρ. 1 του παρόντος προθεσμίας, συντελείται είτε δια της εις το άρτιον κληρώσεως, διενεργουμένης την 15ην Δεκεμβρίου εκάστου έτους, αριθμού τίτλων οριζομένου υπό της Ε.Κ.Τ.Ε., είτε δι’ εξαγοράς τούτων κατά την επιλογήν της τραπέζης, δικαιουμένης να προβαίνη προς τούτο και εις εκτάκτους αποσβέσεις άνευ περιορισμού εξ οιουδήποτε νόμου. 5.Η πληρωμή των κατά την προηγουμένην παράγραφον κληρουμένων τίτλων άρχεται από της 1ης Ιανουαρίου του αμέσως επομένου έτους της κληρώσεως, συντελείται δε επί τη προσαγωγή αυτών μετά των τοκομεριδίων λήξεως των επομένων της κληρώσεως ετών. Ο αναλογών εις τα ελλείποντα τοκομερίδια τόκος εκπίπτεται από του πληρωτέου κεφαλαίου. 6.Το επί των κληρουμένων τίτλων δικαίωμα προς απόληψιν της ονομαστικής αξίας των νέων ομολογιών παραγράφεται μετά δεκαετίαν αφ’ ης κατέστη απαιτητόν. Άρθρ.3.-Οι βάσει του παρόντος εκδιδόμενοι τίτλοι γίνονται υποχρεωτικώς επί τη ονομαστική των αξία δεκτοί: α)υπό του Ελληνικού Δημοσίου Νομικών Προσώπων Δημοσίου Δικαίου και οιουδήποτε ετέρου κρατικού οργανισμού προς σύστασιν εγγυοδοσιών και β)υπό Τραπεζών, εις αντικατάστασιν ενεχύρων ή προς παροχήν δανείων κατά τους όρους των σχετικών αποφάσεων της Νομισματικής Επιτροπής. Άρθρ.4.-Το κεφάλαιον και οι τόκοι των κατά τον παρόντα νόμον εκδιδομένων νέων ομολογιών, οι τίτλοι αυτών και παν εν γένει έγγραφον σχετιζόμενον προς την έκδοσιν ή εξόφλησιν των ομολογιών και των τοκομεριδίων των, είναι απηλλαγμένα από παντός εν γένει φόρου, τέλους, βάρους και δικαιώματος τεθεσπισμένου υπέρ του Δημοσίου, ή οιουδήποτε τρίτου. Άρθρ.5.-Επί των κατ’ εφαρμογήν του παρόντος εκδιδομένων ομολογιών δεν εφαρμόζονται αι διατάξεις, του Π.Δ. της 22/30 Σεπτ. 1931 «περί κωδικοποιήσεως εις ενιαίον κείμενον των διατάξεων του Νόμ. 3221/1920 περί κτηματικών Τραπεζών και των τροποποιητικών αυτού Νόμ. 3290/1925, 3778/1929, 4795/30 και 5154/30», ως αύται ετροποποιήθησαν ή συνεπληρώθησαν μεταγενεστέρως, ως και εκείναι του Ν.Δ. 1195/42 «περί παραγραφής υπέρ του Δημοσίου καταθέσεων παρά τραπέζαις και άλλων τινων αξιών και απαιτήσεων» και των εις εκτέλεσιν τούτου εκδοθέντων κανονιστικών Δ/των. (Αντί για τη σελ. 230,09(α) Σελ. 230,09(β) Τεύχος ΙΒ-Ι-Ι Σελ. 75 Εθνική Κτηματική Τράπεζα 12.Ι.β.15 Άρθρ.6.-1.Η χρηματική διαφορά ήτις προκύπτει εκ της εκδόσεως των νέων ομολογιών κατά τους ορισμούς του παρόντος εις βάρος της Ε.Κ.Τ.Ε., τηρείται εις χρέωσιν ιδιαιτέρου αποτελεσματικού λογαριασμού, αποσβεννυομένη κατά την αυτήν αναλογίαν προς την τακτικήν ή έκτακτον απόσβεσιν των ομολογιών. 2.Το   καθ’ έκαστον   διαχειριστικόν   έτος  αποσβεννυόμενον τμήμα της κατά την προηγουμένην παράγραφον διαφοράς ως και οι καταβαλλόμενοι τόκοι, εις τους κομιστάς των τοκομεριδίων των εν κυκλοφορία ομολογιών, αποτελούν δαπάνην της τραπέζης εκπιπτομένην ομού μετά των κατά την παρ. 3 του άρθρ. 8 του Ν.Δ. 3843/58 «περί φορολογίας εισοδήματος νομικών προσώπων» αναγνωριζομένων προς έκπτωσιν δαπανών, δια την εξεύρεσιν του εξ εμπορικών επιχειρήσεων φορολογητέου εισοδήματος. 3.Η υπό των διατάξεων του Α.Ν. 148/67 «περί μέτρων προς ενίσχυσιν της κεφαλαιαγοράς», οριζομένη κεφαλαιοποίησις των ενεργητικών και αποθεματικών στοιχείων της Ε.Κ.Τ.Ε. είναι δυνατή, μόνον μετά την κάλυψιν της κατά την παρ. 1 του παρόντος διαφοράς ως και εκείνης των Ν.Δ. 3393/55 «περί ρυθμίσεως ομολογιακού χρέους εις λίρας Αγγλίας της Εθνικής Κτηματικής Τραπέζης της Ελλάδος (Ε.Κ.Τ.Ε.)» Ν.Δ. 9/68 «περί ρυθμίσεως των μετά της Εθνικής Κτηματικής Τραπέζης της Ελλάδος και των Δήμων κλπ. συναφθέντων προπολεμικώς δανείων εις λίρας Αγγλίας» και του Β.Δ. 348/69 «περί επεκτάσεως των διατάξεων του Ν.Δ. 9/68 και επί των Νομαρχιακών Ταμείων Αττικής και Τρικάλων». Άρθρ.7.-Οι κατ’ εφαρμογήν του παρόντος εκδιδόμενοι τίτλοι είναι διαπραγματεύσιμοι κατά τας ισχυούσας διατάξεις εις το Χρηματιστήριον εφ’ όσον εισαχθώσιν εις τούτο επί τη αιτήσει της Ε.Κ.Τ.Ε. Η τοιαύτη εισαγωγή είναι απηλλαγμένη από παντός φόρου, τέλους, βάρους και οιουδήποτε εν γένει δικαιώματος, τεθεσπισμένου υπέρ του Δημοσίου ή οιουδήποτε τρίτου. Άρθρ.8.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. Σελ. 230,10(β) Τεύχος ΙΒ-Ι-Ι Σελ. 76